Musha (community; village; hamlet) zvinoreva nzvimbo yakavakwa inogarwa nevanhu. Musha zvinogona kureva nzvimbo ine dzimba dzinogara mhuri imwe. Izwi iri rinokwanisa kurevawo nzvimbo ine mhuri zhinji nedzimba zhinji. Sokuti tinotaura tichiti musha weKuwadzana - community of Kuwadzana. Guta (1. Fence of trees. 2. Stone wall, 3. fortified village of chief). zvichireva fenzi yakaitwa nemiti kana rusvingo rwemabwe. Nzanga kana muzi (village) kureva musha. Muzinda (chief's village) kureva musha. VaYao vanoti musi (village) kureva musha. Mamwe mazwi: msinda (large village) kureva musha mukuru. VaDigo vanoti kaya (home) kureva musha kana pamba. VaLenje neVaTonga vanoti mushi kana mishi (village, town, hamlet) kureva musha. VaLenje vanoti muchete (member of the village) kureva mubanze wemusha. VaChewa neVaNyungwe vanoti mudzi (n. village) kureva musha. VaGiryama vanoti mudzi (n. town, village). VaSwahili vanoti kijiji (Small village, hamlet) kureva musha mudoko. Baila vanoti chishi; mashi (community; commune - both the people & locality; inhabited country & its people - a nation) kureva musha.